section_heading: Zavjetna slika
paragraph_text: Napravljena je prema narudžbi župljana. Radi veće vjerodostojnosti ostvarenja svoje želje za slikom, skupina vjernika otišla je k umjetnici u Graz u narodnom nošnjama. K tome su joj dostavili fotografije s popisom boja i veziva. Zavjetnu sliku Pomoćnice kršćana darovala je bečka umjetnica Gabriela Windischgratz. U župu je slika donijeta 1893. godine. Na velikoj oltarnoj pali je lik Blažene Djevice Marije koja sjedi na oblacima, desnom rukom pridržavajući Dijete Isusa u krilu, a u lijevoj joj je žezlo. Okružuju ju anđeli, a okolni vjernici bosanski mole i uzdižu svoj pogled prama Majci Božjoj.